text: Autour – Hotel – Restaurant L'AVET
  DONNER AVET
  BTT et randonnée
  Autour	avetadmin	2018-09-17T08:03:20+00:00
  El massís del Port del Comte es troba a cavall de les comarques del Solsonès i l'Alt Urgell. Fa també de divisòria d'aigües entre les conques del Cardener i el Segre. El pic més alt és el Pedró dels Quatre Batlles, de 2.383 m. Al vessant nord del massís hi ha l'estació d'esquí alpí.
  A les Fonts del Cardener neix el riu que recull les aigües de les serres del Port del Comte i del Verd, de la
  Serra de les Comes, del Pedraforca i la Serra d'Ensija. També hi trobem la Font Puda, una font sulfhídrica
  situada també al municipi de la Coma i la Pedra.
  A la ciutat de Solsona podem visitar el nucli antic amb la Catedral, el pou de gel, la plaça de Sant Joan… El Carnaval és una de les festes amb més tradició folklòrica.
  El municipi de menys extensió del Solsonès, en el seu extrem més oriental està colgat per les aigües de l'embassament de la Llosa del Cavall. A prop s'hi troba el Santuari de la Mare de Déu de Lord, ubicat dalt d'un penyal a la Mola de Lord
  La Serra de Querol forma part del massís del Port del Comte, i està situada als municipis de La Coma i la Pedra, Guixers i Odèn.
  El Pedraforca és una muntanya emblemàtica situada entre els termes municipals de Saldes i Gósol. El Pollegó Superior té una altitud de 2.506,4 metres.
  El Salí de Cambrils és una de les poques salines de muntanya de tot Catalunya. S'hi poden visitar les seves instal·lacions, i es pot gaudir d'un bany d'aigua salada d'una font subterrània amb més de 200 milions d'anys, que permet desintoxicar i remineralitzar la pell i el cos.
  A Cardona hi trobem el castell d'estil romànic i gòtic, considerat una de les fortaleses medievals més important
  de Catalunya. Està situat dalt d'un turó que domina la vall salina i la del Cardener. La muntanya de sal és un diapir que creix cada any, ocupant una superfície de 100 ha.